روس گازپروم شرکتی بیلن چین نینگ CNPC اورته سیده ییللیک قوشیمچه 10 میلیارد متر مکعب روس گازی نینگ ییتکیزیب بیریلیشی بوییچه کیلیشووگه قول قوییلدی.
گازپرومدن بیریلگن بیاناتده، CNPC بیلن روس گازی نینگ اوزاق شرق گذرگاهی آرقه لی چین گه ییتکیزیلیشی بیلن تیگیشلی اوزاق مدتلیک کیلیشووگه قول قوییلگن لیگی بیلدیریلدی.
بیاناتده "کیلیشوو دایره سیده ییتکیزیب بیریش توله ظرفیت گه بارگنده چین گه قوشیمچه 10 میلیارد مترمکعب طبیعی گاز ییتکیزیب بیریله دی و چین گه ییللیک روس گازی ییتکیزیلیشی 48 میلیارد مترمکعب گه ییته دی" دییلدی.
بیاناتده گازپروم باشلیغی الیکسی میلرنینگ فکریگه اورین بیریلر ایکن بو کیلیشوونینگ روسیه بیلن چین اورته سیده اوزارا ایشانچ نی کورستگن لیگینی افاده ایتدی.
میلر "CNPC ده گی چینلیک شریکلریمیز، گازپروم نینگ ایشانچلی بیر ییتکیزیب بیرووچی ایکن لیگینی کوردیلر" دیدی.
